പോലീസ് പിടികൂടിയ വാഹനം കത്തിക്കാന് ശ്രമം ശാസ്താംകോട്ട: മണ്ണ് കടത്തിയതിന് പോലീസ് പിടികൂടിയ വാഹനം കത്തിക്കാന് ഉടമയുടെ ശ്രമം. ഇന്നലെ രാവിലെ 11ന് പള്ളിശേരിക്കല് പള്ളിയുടെ മുന്നിലാണ് സംഭവം. മണ്ണ് കടത്തിയ ലോറി ശാസ്താംകോട്ട പോലീസ് പിടികൂടി സ്റ്റേഷനിലേക്ക് കൊണ്ടുപോകുമ്ബോള് വിവരം അറിഞ്ഞ് ഉടമ എത്തി വാഹനം കത്തിക്കാനാണ് ശ്രമിച്ചത്. ഉടമ ഐസിഎസ് സ്വദേശി അബ്ദുല് ലത്തീഫ് ബൈക്കില് എത്തി വാഹനം തടഞ്ഞ് നിര്ത്തുകയും വണ്ടിയുടെ ഡീസല് ടാങ്ക് തുറന്ന് ലൈറ്റര് കത്തിച്ചിടാന് ശ്രമിക്കുകയുമായിരുന്നു. ശ്രമം വിഫലമായതോടെ വന് അപകടം ഒഴിവായി. ലോറിയില് ഡ്രൈവറും ഒരു പോലീസ് ഉദ്യോഗസ്ഥനും ഉണ്ടായിരുന്നു. തൊട്ടുപിറകേയുണ്ടായിരുന്ന പോലിസ് വാഹനത്തിലെ ഉദ്യോഗസ്ഥര് ഓടി എത്തിയപ്പോഴേക്കും ഇയാള് രക്ഷപ്പെട്ടു. വാഹനം പിന്നീട് ശാസ്താംകോട്ട പോലിസ് സ്റ്റേഷനിലേക്ക് മാറ്റി. ലോറി ഉടയ്ക്കെതിരേ പോലീസ് കേസെടുത്തു. റാങ്ക് ലിസ്റ്റ് പ്രസിദ്ധീകരിച്ചു കൊല്ലം: ചന്ദനത്തോപ്പ് സര്ക്കാര് ഐടിഐയിലെ 2021 അധ്യയന വര്ഷത്തെ പ്രവേശനത്തിനുള്ള റാങ്ക് ലിസ്റ്റ് പ്രസിദ്ധീകരിച്ചു. www.itichandanathope. gov.in വെബ്സൈറ്റില് പരിശോധിക്കാം. അഡ്മിഷന് അര്ഹരായവരെ ഫോണ് വഴിയും എസ്.എം.എസ് മുഖേനയും അറിയിക്കും. ഫോണ് 04742712781.